Hati ya kufanya muhtasari: Kinyume na pundamilia wengine wenye mistari kwenye ngozi yake pundamilia huyo anamadoadoa meupe na mistari michache myeupe  inayofifia mwilini mwake, jambo lililomfanya kuwa ni wa kipekee.

 Taarifa ya kuhamia kwake nchini Tanzania  imethibitishwa na makumi ya watalii na walinzi wa mbuga za wanyama pamoja na katibu wa shirika la madereva wa magari ya utalii nchini Kenya   Felix Migoya  ambaye amesema kuwa pundamilia huyo mchanga mwenye umri wa mwezi mmoja hivi , kwa sasa yuko katika eneo la kaskazini mwa mbuga ya wanyama ya Serengeti Serengeti.

Alipinga taarifa za uvumi kwamba kivutio hicho kipya cha utalii katika mbuga ya wanyama ya Mara kilikamatwa na kufungiwa  kuhifadhiwa mahali pake  kama ilivyoelezwa katika mitandao ya habari ya kijamii katika kipindi cha wiki tatu zilizopota, Limeripoti gazeti la Daily Nation nchini humo.

Unaweza pia kusoma:

"Taarifa za mitandao ya kijamii ni feki ,  pundamilia anayeonyeshwa kwenye mitandao ya kijamii ni mkubwa na alikamatwa nchini Afrika Kusini katika tarehe ambayo haijulikani mika kadhaa iliyopita  ,"alisema Bwana  Migoya  alipozungumza na gazeti la  the Nation Jumatano.

Wazazi wa pundamilia huyo mchanga wako katika kipindi cha mwaka cha kuhama kwa zaidi ya mamilioni  ya  nyumbu  baina ya mbuga ya wanyama ya Serengeti  na hifadhi ya wanyama ya  Maasai Mara - tukio ambalo huwavutia watalii kutoka maeneo mbali mbali duniani. 

Tukio hilo, ambalo  liliwekwa katika orodha  ya  ''Maajabu Saba ya Dunia ', kwa kawaida  kuanza katikati ya mwezi Juni  hadi mwezi Oktoba.

 Katika kipindi hiki,  nyumbu hukutana kabla ya kufanya safari yao ya kurejea sambamba na mamia ya pundamilia , swala na wanyama wengine wanaotafuta malisho.

Pundamilia huyu wa ajabu  mweusi kwa mara ya kwanza aligunduliwa na kupigwa picha mapema mwezi Septemba karibu na mto Mara River na  Antony Tira,  mwongozaji maarufu wa safari za  watalii  kutoka kabila la Maasai na alimpiga picha hiyo katika    kambi ya utalii ya Matira Bush  iliyopo ndani ya mbuga ya wanyama.

Bwana Tira  alimuita pundamilia huyo...\nMuhtasari katika lugha sawa na hati:
Pundamilia wa ajabu ambaye hivi karibuni alionekana katika mbuga ya wanyama ya Mara  nchini Kenya amevuka mpaka  na kuingia ndani ya Mbuga ya Wanyama ya Taifa ya Serengeti  pamoja na pundamilia wengine waliokuwa wanahama pamoja na  Nyumbu , limeripoti gazeti la Nation nchini Kenya